**Tiedote th-oppilaitoksen tilojen vuokraajille 4.9.2020**

Satakielisali ja koulun auditorio on päätetty liittää julius-tilavarausjärjestelmään.

Linkki järjestelmään löytyy kaupungin sekä oppilaitoksen www-sivuilta.

Tilat ovat varattavissa joka arkipäivä klo 16-21 ja viikonloppuisin klo 8-21.

Liikuntasalin vuokraushinta on 8,30/tunti vuoden 2020 loppuun saakka. Satakielisalin hinta määritellään tapauskohtaisesti. Vuoden 2021 alusta sivistys- ja hyvinvointilautakunta määrittää tiloille uudet hinnat.

Tilojen varaajan täytyy rekisteröityä Juliuksen käyttäjäksi. Varauksen tehtyä varaaja saa kuittauksen tehdystä varauksesta sekä lopullisen vuokraushinnan. Varaus tulisi tehdä ja perua viikkoa ennen varausajankohtaa. Vuorot laskutetaan kahden kuukauden välein.

Kulku liikuntasaliin tapahtuu talon länsipäädystä. Ovi ohjelmoidaan aukeamaan sähköisesti 15 min ennen vuoron alkua. Tilasta löytyy pukuhuone sekä wc-tilat.

Liikuntasalissa on puulattia ja tila 400 hengelle. Tilassa voi pelata lentopalloa vaaleapohjaisilla jalkineilla.

Tilaa ei ole jaettavissa väliverholla.

Talon kuntosalia ei vuokrata ulkopuoliselle turvallisuussyistä.

OULAISTEN KAUPUNKI

SIVISTYS- JA HYVINVOINTILAUTAKUNTA